钦定古今图书集成/明伦汇编/官常典/第406卷 > 廉稽
## 钦定古今图书集成/明伦汇编/官常典/第406卷 > 廉稽

按《韩诗外传》：越王勾践使廉稽献民于荆王。荆王使
者曰：“越，南蛮之国也，臣请欺其使者。”荆王曰：“越王贤
人也，其使者亦贤，子其慎之。”使者出，见廉稽曰：“冠则
得以俗见，不冠不得见。”廉稽曰：“夫越亦周室之列封
也，不得处于大国，而处江海之陂与？”“鳣鱼鳖为伍，
文身剪发而后处焉。今来至上国，必曰冠得俗见，不
冠不得见。如此，则上国使适越，亦将劓墨，文身剪发
而后得以俗见，可乎？”荆王闻之，披衣出谢。孔子曰：“使
于四方，不辱君命，可谓士矣。”